**Madeleine Peyroux** (s. 1973 Athens, Georgia) on yhdys­valtalainen jazzmuusikko, laulaja-lauluntekijä ja kitaristi.

Varhainen elämä
---------------

Peyroux kasvoi akateemisessa perheessä; hän on myös itse kuvannut vanhempiaan hipeiksi. Perhe muutti Brooklyniin Peyroux’n ollessa kuusi­vuotias, koska hänen isänsä halusi tehdä uraa näyttelijänä. Peyroux kasvoi New Yorkissa. Kun hänen vanhempansa erosivat, hän muutti äitinsä kanssa Pariisiin.

Ura
---

Peyroux alkoi laulaa 15-vuotiaana löydettyään Pariisin Latinalaiskorttelin katusoittajat. Hän liittyi Riverboat Shufflers -nimiseen ryhmään. 16-vuotiaana hän liittyi the Lost Wandering Blues and Jazz Band -yhtyeeseen, ja kiersi kaksi vuotta Eurooppaa esittäen jazz­standardeja. Nämä kokemukset loivat perustan hänen ensimmäiselle albumilleen *Dream­landille*. Levy julkaistiin vuonna 1996, ja se sai laajalti huomiota. Peyroux pääsi avaamaan konsertteja Sarah McLachlanille sekä Cesária Évoralle ja esiintyi jazz­festivaaleilla ja Lilith Fair -kiertueella. *lähde?*

Seuraavat kuusi vuotta Peyroux esiintyi usein katu­taiteilijana Pariisissa sekä toisinaan klubeilla Yhdysvalloissa, ja eli huomiota herättämättä. Hän työskenteli muiden artistien kanssa, mutta esiintyi klubeilla harvoin omalla nimellään. *lähde?*

Touko­kuussa 2002 Peyroux alkoi työskennellä moni-instrumentalisti William Galisonin kanssa. Vuonna 2003 duo julkaisi seitsemän kappaleen EP:n *Got You on My Mind*, jota he myivät konserteissaan ja internetissä. Galison julkaisi levyn uudestaan elokuussa 2004 neljän tekemänsä kappaleen lisäyksellä. *lähde?*

Peyroux julkaisi toisen soolo­albuminsa *Careless Loven* syyskuussa 2004, ja se sai pää­asiassa myönteisiä arvosteluja. Levyn aloittaa coverin Leonard Cohenin kappaleesta "Dance Me to the End of Love", ja siinä on laina­kappale­versiot myös muun muassa Bob Dylanin "You’re Gonna Make Me Lone­some When You Go", Elliott Smithin "Between the Bars" ja Hank Williamsin "Weary Blues" -kappaleista. Ainoa alku­peräis­kappale levyllä on "Don’t Wait Too Long" yhteis­työssä Jesse Harrisin ja tuottaja Larry Kleinin kanssa. *lähde?*

3. syyskuuta 2006 Peyroux esiintyi *Live from Abbey Road* -ohjelmassa, joka kuvattiin Abbey Road Studios -äänitys­studiolla. Jaksossa esiintyivät myös Red Hot Chili Peppers ja Snow Patrol, ja se näytettiin brittiläisellä Channel 4 -televisio­kanavalla sekä yhdys­valtalaisella Sun­dance Channel -kaapeli­kanavalla.

Peyroux’n kolmas soolo­albumi, *Half the Perfect World*, julkaistiin 12. syys­kuuta 2006. Hän teki yhteis­työtä muun muassa sellaisten artistien kanssa kuin Jesse Harris, Walter Becker, Larry Klein levyn tuottaja, ja K. D. Lang, jonka kanssa Peyroux esitti cover-version Joni Mitchellin kappaleesta "River". Muita cover-kappaleita levyllä ovat Leonard Cohenin ja Anjani Thomasin "Blue Alert" ja "Half the Perfect World" sekä Charlie Chaplinin, John Turnerin ja Geoffrey Parsonsin "Smile".

Peyroux’lle myönnettiin 12. kesäkuuta 2007 parhaan kansain­välisen jazz­artistin palkinto (Best Inter­national Jazz Artist) BBC Jazz Awards -tapahtumassa.

Peyroux’ta edustaa American Inter­national Artists. *lähde?*

Yksityiselämä
-------------

Peyroux välttelee julkisuutta ja pitää matalaa profiilia. Hän on kadonnut julkisuudesta pitkiksi ajoiksi, kuten viettäessään useita vuosia katu­soittajana ensimmäisen levynsä julkaisun jälkeen. *lähde?*

Hänellä on ranskalainen nimi ja hän puhuu ranskaa sujuvasti, mutta hän on yhdys­valtalainen, jolla on ranskalaiset sukujuuret. Hän laulaa toisinaan ranskaksi, mutta suurin osa hänen kappaleistaan on englannin­kielisiä. *lähde?*

Diskografia
-----------

* *Dreamland*  (Atlantic, 1996)
* *Got You on My Mind*  (Waking Up, 2004) Williams Galisonin kanssa
* *Careless Love*  (Rounder, 2004)
* *Half the Perfect World*  (Rounder, 2006)
* *Bare Bones*  (Rounder, 2009)
* *Standing on the Rooftop*  (EmArcy / Decca, 2011)

Lähteet
-------

1. ↑  Mayow, Liisa: Kierto­lainen aloitti katu­soittajana.  *Helsingin Sanomat*, 17.8.2012. Artikkelin maksullinen verkko­versio. Viitattu 17.8.2012.
2. 1 2  Holden, Stephen: A Singer Oblivious to Fashion, But Not to Life *The New York Times*.  12.9.2006. New York.  Arkistoitu 11.2.2015. Viitattu 5.9.2021. (englanniksi)
3. ↑  Live from Abbey Road  2006. Lontoo:  Abbey Road Studios.  Arkistoitu 26.10.2007. Viitattu 15.10.2008. (englanniksi)
4. ↑  Wins BBC Jazz Award *Koti­sivut*.  Arkistoitu 16.11.2007. Viitattu 15.10.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Madeleine Peyroux**.
* Kotisivut (englanniksi)
* The Lost Wandering Blues and Jazz Band (Arkistoitu – Internet Archive)
* Madeleine Peyroux Discogsissa.  (englanniksi)
* Madeleine Peyroux – Madeleine Peyroux -fani­sivusto
* Collar, Matt: Madeleine Peyroux Biography *Allmusic*.  (englanniksi)
* Madeleine Peyroux – Madeleine Peyroux’n Britannian levy-yhtiön sivusto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |